კუნძულის ზედაპირი დაფარულია ანდეზიტური ლავებით. ვულკანის 1974—1975 წლების ამოფრქვევამ ხელი შეუწყო ლავის დიდი რაოდენობით ამოსვლას, რომელმაც დაფარა შიდა კალდერის ფსკერის ფართობის დაახლოებით 70 %. 1979 წლის ამოფრქვევას არ გამოუწვევია დიდი რაოდენობით ლავის ამოსვლა.

ბათმანი, საწყაო და წონის ერთეული ირანში, ოსმალეთში, რუსეთსა და კავკასიაში, კერძოდ საქართველოში. შემოიღო აყ-ყოიუნლუს თურქმანთა ტომების გამგებელმა უზუნ-ჰასანმა (XV საუკუნის II ნახევარში). იყენებდნენ აბრეშუმის, მარცვლეულისა და სხვა ასაწონად და საწყაოდ. XVIII საუკუნეში საქართველოში გავრცელებული იყო ირანული ბათმანი (საშუალო 3 კგ) და ოსმალური ბათმანი (საშუალო 7,3 კგ). ოსმალურ ბათმანს აღმოსავლეთ საქართველოში თილანის ბათმანი ან თილანი ეწოდებოდა. XIX საუკუნეში საქართველოში ბათმანის წონა ცვალებადი იყო.

დღეს მსოფლიოში მკაცრადაა აკრძალური ქლორპიკრინის გამოყენება საომარი მოქმედებების დროს, სამხედრო მიზნებისთვის და შეტანილია მასობრივი განადგურების იარაღების ნუსხაში.

ზემოთხსენებული მიზნებისათვის დღეისათვის ადსორბენტებად ძირითადად გამოიყენება ცეოლითები, რაც განპირობებულია სხვადასხვა რადიაქტიული ელემენტებისადმი მაღალი იონმიმოცვლითი სელექტიურობით. ბუნებრივი ცეოლითების უპირატესობას წარმოადგენს მათი ქიმიური მდგრადობა, მექანიკური სიმტკიცე, დიდი სიმკვრივის ნეიტრონთა ნაკადისადმი მედეგობა, ორგანულ იონმიმომცვლელებთან, სინთეზურ ცეოლითებთან და სხვა არაორგანულ მინერალებთან შედარებით დაბალი თვითღირებულება. აქედან გამომდინარე ბუნებრივ ცეოლითებს შეუძლიათ ითამაშონ მნიშვნელოვანი როლი რადიოაქტიული ნარჩენების გაწმენდის საქმეში.

ძაღლნიორა (ლათ. Ornithogalum) — ბოლქვიან მცენარეთა გვარი შროშანისებრთა ოჯახისა. მათი ყველა ფოთოლი ძირიდანაა ამოსული და ფორმით ლანცეტა ხაზურია. გვარი აერთიანებს 150-მდე სახეობას; გავრცელებულია ხმელთაშუაზღვისპირეთის სუბტროპიკულ და ზომიერ სარტყლებში, დასავლეთ აზიასა და სამხრეთ აფრიკაში, გვხვდება ევრაზიაში, 1 სახეობა — სამხრეთ ამერიკაში, 4 — ჩრდილოეთ ამერიკაში. საქართველოში გვხვდება 7 სახეობა. ძაღლნიორას მრავალი სახეობა დეკორატიულია.

იცოდეთ, რომ ყველანი მოკვდავები ვართ, ამიტომ გვმართებს ვიგლოვოთ და ვიტიროთ ჩვენივე თავი და არა ის, ვინც მოკვდა, რადგან რომელიც საკუთარი ცოდვებისთვის გლოვობს, დიდიად არგებს მის სულს.

ციგურების სწორ გალესვას უდიდესი მნიშვნელობა აქვს. ცუდად გალესილი ციგურებით სპორტსმენმა შეიძლება თავისი შესაძლებლომის ნახევარიც კი ვერ გამოავლინოს. ორივე ციგურის დანის მოსრიალე ზედაპირის სიმრუდე აბსოლუტურად ერთნაირი უნდა იყოს, ხოლო ვერტიკალთან დახრა კი ოდნავ განსხვავებული, ამიტომ დაზგაზე ერდროულად ორივე ციგური მაგრდება და სპეციალური ხრახნებით სწორდება ციგურები ვერტიკალურ და ჰორიზონტალურ სიბრტყეებში. შემდეგ მოციგურავე სპეციალური სალესი ქვებით, ციგურის დანის მთელ სიგრძეზე თანაბარი დაწოლით ლესავს, ბოლოს კი სპეციალური ფხვნილით აპრიალებს გალესილ ზედაპირს. გალესვის შემდეგ, ციგურების დანების მოსრიალე ზედაპირებით ერთმანეთზე მიდებით ამოწმებს დანის სიგრძივ სიმრუდეს. დანის პირები ზუსტად სწორ ხაზზე უნდა ედებოდეს ერთმანეთს თითქმის მთელ სიგრძეზე და თანდათანობითი დაცილება უნდა შეიმჩნეოდეს მხოლოდ ცხვირთან და ბოლოსთან (დაახლოებით 2-4მმ).